**Учител по професионална подготовка**

**Условия за прием:**

* Имат право да се обучават  студенти във II, III и IV курс, едновременно с обучението си в ОКС „Бакалавър“, ОКС „Магистър“ и ОКС „Професионален бакалавър“ по специалности от професионалните  направления в област на висше образование 5. „Технически науки“.
* Имат право да се обучават лица след дипломирането, които са придобили степен на висше образование по специалности от професионалните  направления в област на висше образование 5.„Технически науки“ и професионална квалификация „Инженер“.

***Обучението е в задочна форма.*** Занятията се провеждат в петък, събота и неделя, в периода на ваканциите (за лицата, работещи като учители), както и в съответствие с индивидуалната заетост на обучаващите се.

Обучението завършва с полагане на държавен практико-приложен изпит и се издава свидетелство за придобита професионална квалификация „Учител по професионална подготовка“. Обучаващите се студенти полагат държавния практико-приложен изпит след дипломирането си по основната специалност.

***Ръководител на курса:*** проф. д-р Сашко Плачков, pla4kov@swu.bg

***Необходими документи:***

* Заявление по образец;
* Ксерокопие на дипломата за завършено висше образование за дипломирани студенти;
* Уверение от учебен отдел за действащи студенти;
* Такса за административно обслужване – 20 лв.

***Подаване на документи:***

* Документи по електронен път се подават на имейл адрес: topo@swu.bg;
* Документи на хартиен носител се подават в Учебен корпус №4, кабинет 302, при г-жа Елена Николова – секретар на катедра „Технологично обучение и професионално образование“. За допълнителна информация: тел. +359 73 831 902.

***Срок за подаване на документите: от 1 септември до 30 септември.***